**PROJEKTEERIMISTINGIMUSED NR 2111802/00881**

Digitaalse allkirjastamise kuupäev

**Ehitustegevuse liigi täpsustus**

Pääsküla raba laudteede ja nende juurde kuuluvate sillakeste ja vaate- ja muude platvormide rekonstrueerimine ja rajamine

**Projekteerimistingimuste andja**

Asutus Tallinna Keskkonna- ja Kommunaalamet

Asutuse registrikood 75014913

Ametniku nimi Tiina Leetmaa

Ametniku ametinimetus Projektide ja planeeringute menetlemise osakonna juhataja

**Taotluse andmed**

Liik Projekteerimistingimuste taotlus

Number 2111002/00484

Kuupäev 14.01.2021

**Katastritunnus: 78401:101:3361**

**Pääsküla raba, Nõmme linnaosa, Tallinn**

Projekteerimistingimuste koostamise aluseks on ehitusseadustiku § 26 lõige 2 ja § 99 lõige 1, Tallinna Linnavolikogu 06.09.2012 määrusega nr 21 kehtestatud Tallinna linna ehitusmääruse § 31 lõige 21.

Ehitusprojekti koostamisel arvestada järgnevaga:

1. Projekt koostada ja vormistada vastavalt majandus- ja taristuministri määrustele 17. 07. 2015 nr 97 „Nõuded ehitusprojektile“, 09.01.2020 nr 2 „Tee ehitusprojektile esitatavad nõuded“ ja 03.08.2015 nr 101 „Tee ehitamise kvaliteedi nõuded“, Eesti Standarditele EVS 932:2017 „Ehitusprojekt“, EVS 843:2016 „Linnatänavad“ ja EVS-EN 12464-2:2014 „Valgus ja valgustus. Töökohavalgustus. Osa 2: Välistöökohad“ , Tallinna Linnavolikogu 2.09.2004 määrusele nr 32 lisa „Tallinna linna kaevetööde eeskiri“, Tallinna Linnavolikogu 08.09.2011 määrusele nr 28 „Tallinna jäätmehoolduseeskiri“, Tallinna Linnavolikogu 06.09.2012 määrusele nr 21 „Tallinna linna ehitusmäärus“, Tallinna Linnavolikogu 01.09.2006 määrusele nr 45 „Tallinna linna heakorra eeskiri“ ja Tallinna Kommunaalameti 19.11.2018 käskkirjale nr 97 „Teehoiutööde täiendavad nõuded“.
2. Asendiplaaniline lahendus peab olema vormistatud mitte üle ühe aasta vanusel topogeodeetilisel alusplaanil (M 1:500), mis vastab majandus- ja taristuministri 14.04.2016 määrusele nr 34 „Topo-geodeetilisele uuringule ja teostusmõõdistamisele esitatavad nõuded“.
3. Tehnovõrkude koondplaan koostada topogeodeetilisel alusplaanil, millele on kantud olemasolevad, projekteeritud ja planeeritud tehnovõrgud, haljastus ning asendiplaaniline lahendus.
4. Arvestada piirkonda jäävate kehtestatud ja koostamisel olevate detailplaneeringute ja ehitusprojektidega. Kooskõlastada koostamisel olevate detailplaneeringute ja ehitusprojektide projekteerijatega. Detailplaneeringute ajakohane info kajastub Tallinna planeeringute registris (https://tpr.tallinn.ee) ja ehitusprojektide osas (http://ehitus.tallinn.ee) ja EHR-is.
5. Keskkonnakaitselised tingimused :

* Töömaa paikneb Pääsküla raba kaitseala (keskkonnaregistri kood KLO5000022) territooriumil, mille valitseja on Tallinna Keskkonna- ja Kommunaalamet. Töömaa ulatub osaliselt kaitsealuste Aiataguse allikate (keskkonnaregistri kood KLO4000005) piiranguvööndisse. Vastavalt Looduskaitseseaduse § 14 lõike 1 punktis 7 sätestatule ei või kaitsealal, hoiualal, püsielupaigas ja kaitstava looduse üksikobjekti kaitsevööndis ilma kaitstava loodusobjekti valitseja (riigi Keskkonnaamet) nõusolekuta anda projekteerimistingimusi. Esitada taotlus Keskkonnaameti Põhja regioonile kooskõlastamiseks.
* Nelgi tänava pikendusest algava uue laudtee lõigu töömaal teostada kaitstavate taimeliikide inventuur. Välitööd teostada ajal, kui taimedele iseloomulikud määramistunnused on nähtaval. Inventuuri peab teostama kaitstavaid taimeliike tundev ekspert.
* Ratastooli ja lapsevankriga ohutu liiklemise tagamiseks kavandada laudteed universaalse disaini põhimõtetest lähtuvalt, sh kavandades sobivatesse kohtadesse käsipuud ja vähendades languste kaldenurki.
* Võimalusel paigutada uus laudtee olemasolevatel trassidel selliselt, et üks laudtee kõrval kulgev pinnaserada jääks kasutuskõlbulikuks.
* Laudtee rajamisel hoiduda vee vaba voolamise takistamisest.
* Rada kavandada olemasolevat kõrghaljastust säästvalt, säilitada olemasolev kõrghaljastus va ohtlikud puud. Projekti mahus näha ette rajaäärsete ohtlike ja kuivanud puude likvideerimine.
* Käsitleda rajamistööde aegseid kõrghaljastuse kaitsemeetmeid (juurestik, tüvi, võra), lähtuda Tallinna linna kaevetööde eeskirja §24.
* Nelgi tänava suunal kavandatava laudtee asukoht täpsustada Tallinna Keskkonna- ja Kommunaalameti haljastuse osakonna esindajaga kohapeal.

1. Arvestada lisatud Keskkonnaameti kirjas 29.03.2021 nr 7-9/21/6397-2 toodud tingimustega.
2. Jäätmekorralduse tingimus :

* Vaateplatvormidel ja/või terviseraja algul ja lõpus kavandada piisaval hulgal sektsioonidega prügiurne (mahuteid) jäätmete sorteeritult (biojäätmed, pakendijäätmed, olmejäätmed) kogumiseks. Mahutitel peab olema tähistus kogutava jäätmeliigi kohta.

1. Liikluskorralduse tingimused :

* Projekteerida laudtee ühtse laiusega (min laiusega 1,5 m)
* Tagada liikumispuudega isikutele liikumisvõimalused.

1. Projekteeritavate rajatiste asukoha valik mõõtkavas M 1:500 esitada kooskõlastamiseks Tallinna Keskkonna- ja Kommunaalametile.
2. Ehitusloa taotlemiseks esitada ehitisregistri kaudu Tallinna Linnaplaneerimise Ametile elektroonseks menetlemiseks ehitusprojekt mis on koostatud vastavalt ehitusprojekti dokumentide digitaalse vormistamise nõuete juhendile. Juhend asub ehitisregistris teadete all.
3. Ehitusloa menetlemisel kaasata arvamuse / kooskõlastuse saamiseks:

* Nõmme Linnaosa Valitsus, Tallinna Transpordiamet, Tallinna Keskkonna- ja Kommunaalamet, Tallinna Strateegiakeskus, Keskkonnaamet;
* tehnilised tingimused väljastanud ja projekteeritavate tehnovõrkude valdajad, olemasolevate tehnovõrkude valdajad, kelle tehnovõrgu kaitsetsoonis kavandatakse töid;
* kõik maaomanikud või -kasutajad, kelle ehitusõigust või maakasutust projekt mõjutab.

Projekteerimistingimusi on võimalik vaidlustada, esitades Tallinna Keskkonna- ja Kommunaalametile vaide 30 päeva jooksul projekteerimistingimuste väljastamisest arvates või pöörduda kaebusega Tallinna halduskohtusse (Pärnu mnt 7, 15082 Tallinn) seaduses sätestatud tähtaegadel ja korras.

Tiina Leetmaa

Projektide ja planeeringute menetlemise osakonna juhataja

Kalle Maandi 6404467

[Kalle.Maandi@tallinnlv.ee](mailto:Kalle.Maandi@tallinnlv.ee)